ai4bharat/Pralekha huggingface dataset:
பாதுகாப்பு அமைச்சகம்
விமானப் படையில் சேர முதல்முறை ஆன்லைன் தேர்வு
இந்திய விமானப் படைப் பணியில் சேருவதற்கு முதல் முறையாக ஆன்லைன் மூலம் தேர்வு மே 3ஆம் தேதியிலிருந்து மே 6ம் தேதி வரையில் நடத்தி முடிக்கப்பட்டுள்ளது.
மத்திய அரசின் டிஜிட்டல் இந்தியா முன்முயற்சியை மேலும் செயல்படுத்தும் வகையில் விமானப்படைப் பணியாளர் தேர்வு  புனேயில் உள்ள மேம்பட்ட கணினி மேம்பாட்டு மையத்துடன்  இணைந்து நடத்தப்பட்டுள்ளது. இந்நிறுவனம் மத்திய மின்னணு மற்றும் தகவல் தொழில்நுட்ப அமைச்சகத்தின் கீழ் இயங்கிவருகிறது.
முப்படைகளின் கீழ் நியமிக்கப்படும் பணியாளர்களுக்கான இத்தேர்வு முதல் முறையாக விமானப் படைக்கு நடத்தப்படுவது குறிப்பிடத் தக்கது. இதில் நாடு முழுவதும் உள்ளோர் சுலபமாகப் பங்கேற்க முடிந்தது. முந்தைய காலங்களில் வெவ்வேறு கட்டங்களில் தேர்வு நடத்தப்பட்டு போட்டியாளர்கள் வடிகட்டப்படுவதுண்டு. ஆன்லைன் வழித் தேர்வில் ஏராளமானோர் பங்கேற்க வழியேற்பட்டுள்ளது.
விமானப்படைப் பணியாளர் தேர்வில்  பங்கேற்க நாடு முழுவதும் மொத்தம் 4,09,169 பேர் பதிவு செய்திருந்தனர். ஆன்லைன் தேர்வு நாடு முழுதும் 102 நகரங்களில் 439 மையங்களில் நடத்தப்பட்டது. இவற்றில் வடகிழக்கு மாநிலங்கள், ஜம்மு-காஷ்மீர் ஆகிய மாநிலங்களில் 100 மையங்கள் அமைக்கப்பட்டன. இவற்றுடன் விமானப் படையில் மிகக் குறைவானோர் மட்டுமே இடம்பெற்றுள்ள மாநிலங்களைச் சேர்ந்தவர்களும் இதில் இடம்பெற்றனர்.
தேர்வு எழுதியவர்களில் 80 விழுக்காடு பேருக்கு மையங்கள் அவர்களது விருப்பத்தின்படியே ஒதுக்கப்பட்டன. ஆன்லைன் தேர்வு எழுத விண்ணப்பித்தோரில் 3,20,678 பேர்  இத்தேர்வை எழுதினர்.
நாட்டின் மூலை முடுக்கிலிருந்து வரும் தகுதியான இளைஞர்கள் இந்திய விமானப் படையின் பணியில் சேருவதற்குச் சரியான வாய்ப்பை அளித்திருப்பது முக்கியமான மைல் கல் ஆகும்.
அறிவியல் மற்றும் தொழில்நுட்பத்துறை
கொவிட்-19 வைரஸைக் கண்டறிவதற்கான பரிசோதனைக் கருவிகளை சி.எஸ்.ஐ.ஆர்-சி.எஃப்.டி.ஆர்.ஐ வழங்கி உள்ளது
மைசூரில் கொரோனா தொற்றுள்ள நோயாளிகளின் எண்ணிக்கை 28ஆக அதிகரித்து உள்ளது. கடந்த 24 மணி நேரத்தில் மட்டும் 7 புதிய நோயாளிகள் இங்கு கண்டறியப்பட்டு உள்ளனர். இந்தத் தகவல் கர்நாடக சுகாதாரத் துறை வெளியிட்டுள்ள அண்மைக்கால ஊடகச் செய்திக்குறிப்பில் இருந்து தெரிய வருகிறது. இத்தகையச் சூழலில் மைசூரில் செயல்பட்டுவரும் சி.எஸ்.ஐ.ஆர்- மத்திய உணவு தொழில்நுட்ப ஆராய்ச்சி நிறுவனம் , தொற்றுள்ளதா என்று மாதிரிகளை பரிசோதிக்கத் தேவைப்படும் உபகரணங்களை மாவட்ட நிர்வாகத்திற்கு வழங்கி கொவிட்-19க்கு எதிரான போராட்டத்தில் அவர்களுடன் கைகோர்த்துள்ளது.
கொவிட்-19 தொற்றானது தற்போது நிகழ்நேர பாலமெரேஸ் செயின் ரியாக்ஷன்  என்ற அதிநவீன மற்றும் துல்லியமான தொழில்நுட்பம் மூலம் கண்டறியப்பட்டு வருகிறது. நோயாளியிடம் இருந்து எடுக்கப்பட்ட மாதிரிகளில் உள்ள வைரசின் ஆர்என்ஏ-வை  பிரித்தெடுக்கும் முறையில் இந்த பிசிஆர் பரிசோதனையானது செய்யப்படுகிறது. பிரித்தெடுக்கப்பட்ட ஆர்என்ஏ-வை பிசிஆர் இயந்திரமானது பெரிதாக்கிக் காட்டும். பிசிஆர் பரிசோதனையின் மிகச் சிறப்பான பலன் என்னவென்றால் இது ஒரு நபருக்கு நோய் அறிகுறிகள் வெளித்தெரிவதற்கு முன்பே அதாவது தொற்று ஏற்பட்ட தொடக்க காலத்திலேயே வைரஸைக் கண்டறிந்துவிடும் என்பதே ஆகும்.
சி.எஸ்.ஐ.ஆர்-சி.எஃப்.டி.ஆர்.ஐ நிறுவனமானது மாவட்ட நிர்வாகத்துக்கு தேவையான வேதிப்பொருட்களுடன் 2 பிசிஆர் இயந்திரங்களையும் ஒரு ஆர்என்ஏ பிரித்தெடுக்கும் இயந்திரத்தையும் வழங்கி உள்ளது. மாவட்டத்தில் அதிக எண்ணிக்கையில் மாதிரிகளை பரிசோதிப்பதற்கு இவை உதவியாக இருக்கும்.
மாவட்ட நிர்வாகத்திடம் பிசிஆர் இயந்திரங்கள் இரண்டும் ஏப்ரல் 5, 2020 அன்று வழங்கப்பட்டன. இந்த இயந்திரங்கள் ஒரு நாளைக்கு மேற்கொள்ளப்படும் பரிசோதனைகளை மூன்று மடங்கு அதிகரிக்க உதவும். ஆர்என்ஏ பிரித்தெடுப்பு இயந்திரம் இன்னும் ஒரு வார காலத்திற்குள் வந்து சேரும்.
விவசாயத்துறை அமைச்சகம்
புதிய மீன்களில் கலப்படத்தை துரிதமாகக் கண்டறியும் உபகரணங்களை திரு.ராதா மோகன் சிங் தொடங்கி வைத்தார்
புதிய மீன்களில் கலப்படத்தை துரிதமாக கண்டறிநும் உபகரணங்கள், கொச்சி மத்திய மீன்வள தொழில்நுட்ப நிறுவனத்தால் உருவாக்கப்பட்டுள்ளன
கலப்படத்தை துரிதமாக கண்டறியும் உபகரணங்கள், மீன் பதப்படுத்துதலில் பயன்படுத்தப்படும் ரசாயனங்களில் இருந்து நுகர்வோரின் ஆரோக்கியத்தை பாதுகாக்க உதவும் –திரு.சிங்
புதிய மீன்களில் செய்யப்படும் கலப்படத்தை துரிதமாக கண்டறிய கொச்சியில் உள்ள மத்திய மீன் வளத்துறை தொழில்நுட்ப நிறுவனம் உருவாக்கிய, உபகரணங்களை மத்திய விவசாயம் மற்றும் விவசாயிகள் நலத்துறை அமைச்சர் திரு.ராதா மோகன் சிங் அறிமுகப்படுத்தினார். ஐஸ் கட்டிகள் உருகாமல் தடுக்கும் அமோனியா , மீன்களை நீண்டகாலம் கெடாமல் தடுக்கும் பார்மல்டிஹைட் ஆகிய ரசாயனங்களை மீன் துறையில் உள்ள பலரும் பயன்படுத்தி வருகின்றனர். மீனில் இந்த ரசாயனங்கள் கலந்திருக்கின்றனவா என்பதை கண்டுபிடிக்க இந்த உபகரணங்கள் உதவுகின்றன. தொடர்ந்து இந்த ரசாயனங்களை பயன்படுத்துவதால், அடிவயிற்று வலி, வாந்தி, நினைவிழப்பு, சில சமயங்களில் இறப்பு உள்பட பல ஆரோக்கிய குறைபாடுகள் ஏற்படுவதாக திரு.ராதா மோகன் சிங் தெரிவித்தார். புதுதில்லியில் இந்த உபகரணங்களை அறிமுகம் செய்த போது விவசாய அமைச்சர் இதனை தெரிவித்தார்.
மீன் உணவுகளை உட்கொள்வது உடல் நலனுக்கு பலனளிக்கும் என்று திரு.சிங் கூறினார். புதிய மீன்கள் விரைவில் கெட்டுப்போகும் தன்மை கொண்டவை. அவற்றுக்கு அதிக நேரம் கெடாமல் இருக்கும் தன்மை கிடையாது. இந்தியாவின் உள்நாட்டு மீன் சந்தைகளில் பார்மல்டிஹைட் கலந்த மீன்கள் விற்கப்படுவதாக கூறப்படுகிறது. குறிப்பாக, மீன் கிடைக்கும் இடங்களில் இருந்து தொலைவில் உள்ள இடங்களில் இந்த நிலை இருப்பதாக தெரிகிறது. இந்தியா மற்றும் சர்வதேச விதிமுறைகளின் படி, புதிய மீன்கள், ஓடு கொண்ட மீன்களை கெடாமல் பாதுகாக்க ஐஸ் கட்டிகளை மட்டுமே பயன்படுத்த வேண்டும். இதைத் தவிர்த்து மீன்கள் கெடாமல் இருக்க வேறு பொருட்களை பயன்படுத்துவது மோசடி நடைமுறையாக கருதப்படும்.
சிலர் அசுத்தங்கள் என்ற பெயரில் நச்சு ரசாயனங்களை பயன்படுத்தி வருகின்றனர். இதனை தொடர்ந்து ஆய்வுக்கூடங்கள் மூலம் கண்காணிப்பது பெரும் நேர விரயத்தை ஏற்படுத்தும் செயலாகும் மேலும் அதற்கு நிபுணத்துவமும் தேவையாகும் என்று மத்திய விவசாய அமைச்சர் கூறினார். தற்போதைய நுகர்வோர் உணவின் தரம் மற்றும் பாதுகாப்பில் கவனம் செலுத்தி வருகின்றனர். அவர்களுக்கு துரிதமாக, உடனடி ஆய்வு முறைகளே தேவையாகும். இதனைக் கருத்தில் கொண்டு , இந்திய விவசாய ஆராய்ச்சி கவுன்சில் மற்றும் மத்திய மீன்வள தொழில்நுட்ப நிறுவனம், புதிய மீன்களில் அம்மோனியா, பார்மல்டிஹைட் ஆகியவை கலந்திருப்பதைக் கண்டுபிடிக்கும் இரண்டு உபகரணங்களை உருவாக்கியுள்ளன. இவை காகிதப் பட்டைகள், வினையூக்கி ஆகியவற்றைக் கொண்ட எளிதாக கொண்டு செல்லக்கூடிய உபகரணங்களாகும். ஆய்வின் முடிவுகளை ஒப்பிட்டு பார்க்கவும் இதில் வசதி உண்டு. பார்மல்டிஹைட் ரசாயனம் புற்றுநோயை ஏற்படுத்தக்கூடிய கொடிய ரசாயனமாகும். மக்களின் ஆரோக்கியத்துக்கு இது பெரும் கேடு விளைவிக்கும் என்பதால், இதனை தடை செய்ய வேண்டியது அவசியமாகும். கையாளுதல், பதப்படுத்துதல், இருப்பு வைத்தல், கொண்டு செல்லுதல், மீன்கள் மற்றும் அதுசார்ந்த பொருட்களை விற்பனைக்கு காட்சிப்படுத்துதல் ஆகியவற்றுக்கு குளிர்பதன உபகரணங்களை மட்டுமே பயன்படுத்த வேண்டும்.
(Visitor Counter : 251
குடியரசுத் துணைத் தலைவர் செயலகம்
கிருஷ்ண ஜெயந்தி: குடியரசு துணைத் தலைவர் வாழ்த்து
கிருஷ்ண ஜெயந்தியை முன்னிட்டு குடியரசு துணைத் தலைவர் திரு. எம். வெங்கையா நாயுடு நாட்டு மக்களுக்கு வாழ்த்து தெரிவித்துள்ளார்.
குடியரசுத் தலைவர் தனது வாழ்த்து செய்தியில் கூறியிருப்பதாவது:
“கிருஷ்ண ஜெயந்தியை முன்னிட்டு நமது நாட்டு மக்கள் அனைவருக்கும் எனது இதயங்கனிந்த நல்வாழ்த்துக்களைத் தெரிவித்துக் கொள்கிறேன். ஜன்மாஷ்டமி எனப்படும் கிருஷ்ண ஜெயந்தி கிருஷ்ணர் அவதரித்த தினத்தைக் குறிப்பதுடன், நமது நாட்டில் அதற்கு சிறப்பு மத முக்கியத்துவம் உள்ளது.
பாரம்பரிய உற்சாகத்துடன் கொண்டாடப்படும் கிருஷ்ண ஜெயந்தி பண்டிகை கிருஷ்ண பரமாத்வாவின் தெய்வீக வாழ்க்கையை குறிப்பதுடன் தீமையை நன்மை வெல்லும் என்பதைக் குறிக்கிறது. நாம் நமது கடமைகளை அதன் முடிவுகள் பற்றி கவலையின்றி நேர்மையுடன் மேற்கொள்ள வேண்டும் என்று கிருஷ்ணர் பகவத் கீதையில் கூறியிருப்பது ஒட்டுமொத்த மனிதகுலத்திற்கும் ஊக்கம் அளிப்பதாகும்.
இந்த பண்டிகை அமைதி, நல்லுறவு, நல்லிணக்கம் மற்றும் வளம் ஆகியவற்றை நாட்டில் கொண்டு வரட்டும்”.
சிறப்பு சேவைகள் மற்றும் கட்டுரைகள்
சரக்கு கையாளுதல் மற்றும் கொள்கலன்களில் புதிய சாதனையை சென்னை துறைமுகம் படைத்துள்ளது
2021 அக்டோபரில் 44,65,459 டன் சரக்குகளை கையாண்டு அதன் முந்தைய சாதனைகளை சென்னை துறைமுகம் முறியடித்துள்ளது. இதற்கு முன்னர் 2021 ஜூனில் 39,43,100 டன் சரக்குகளை சென்னை துறைமுகம் கையாண்டிருந்தது.
மேலும் 2021 அக்டோபர் மாதத்தில் 1,53,948 டிஇயூ கொள்களன்களை கையாண்டு முக்கிய சாதனையை சென்னை துறைமுகம் எட்டியுள்ளது. 2020 டிசம்பர் மாதத்தில் 1,51,754 டிஇயூ கொள்களன்களை கையாண்டது முந்தைய சாதனையாக இருந்தது.
2020 டிசம்பரில் கையாளப்பட்ட 93,484 டிஇயூ கொள்களன்களை விட அதிகமாக 2001 அக்டோபரில் 94,330 டிஇயூ கொள்களன்களை கையாண்டு சென்னை இன்டர்நேஷனல் டெர்மினல் பிரைவேட் லிமிடெட் சாதனை படைத்துள்ளது.
முனைய செயல்பாட்டாளர்களான சென்னை கன்டெய்னர் டெர்மினல் பிரைவேட் லிமிடெட் மற்றும் சென்னை இன்டர்நேஷனல் டெர்மினல் பிரைவேட் லிமிடெட், இதர பங்குதாரர்கள் மற்றும் துறைமுக அலுவலர்களை மேற்கண்ட சாதனைக்காக சென்னை துறைமுக பொறுப்பு கழக தலைவர் திரு சுனில் பாலிவால் ஐஏஎஸ் பாராட்டியுள்ளார்.
குறு சிறு மற்றும் நடுத்தர தொழில் துறை அமைச்சகம்
உள்ளூர் வேலைவாய்ப்பை அதிகரிப்பதற்கு அசாம், அருணாச்சலப் பிரதேசத்தில் மர கைவினைப் பொருட்கள், அகர்பத்தி தொழிலுக்கு காதி மற்றும் கிராமத் தொழில்கள் ஆணையம் ஊக்குவிப்பு
காதி மற்றும் கிராமத் தொழில்கள் ஆணையத்தின் பல்வேறு சுய வேலைவாய்ப்பு செயல்பாடுகளில் அசாம் மற்றும் அருணாச்சலப் பிரதேசத்தைச் சேர்ந்த 100 பெண்கள் உள்ளிட்ட 150 பயிற்சிபெற்ற கலைஞர்கள் ஈடுபட்டு வருகிறார்கள்.
அருணாச்சலப் பிரதேசத்தின் தாவாங்கில் உள்ள 50 கலைஞர்களுக்கு மர கைவினைப் பொருட்களுக்கான கருவிகளையும், அசாமின் குவஹாத்தியில் உள்ள கலைஞர்களுக்கு 50 அகர்பத்தி தயாரிக்கும் இயந்திரங்களையும், 50 ஊறுகாய் தயாரிக்கும் இயந்திரங்களையும் காதி மற்றும் கிராமத் தொழில்கள் ஆணையத்தின் தலைவர் திரு வினய் குமார் சக்சேனா வழங்கினார்.
தாவாங்கில் வசிக்கும் பழங்குடி இளைஞர்களுக்கு நிலையான வேலை வாய்ப்பை உருவாக்கவும், பாரம்பரிய மர சிற்பக் கலையை மீண்டும் புதுப்பிக்கவும், அருணாச்சலப் பிரதேசத்தைச் சேர்ந்த உள்ளூர் இளைஞர்களுக்கு மர கைவினைப் பொருட்களைத் தயாரிக்கும் பயிற்சியை காதி மற்றும் கிராமத் தொழில்கள் ஆணையம் முதன் முறையாகத் தொடங்கியுள்ளது. வறுமைக்கோட்டிற்குக் கீழ் வசிக்கும் இந்தக் கலைஞர்களுக்கு, 20 நாள் பயிற்சி நிறைவடைந்த பிறகு இயந்திரங்கள் வழங்கப்படும்.
பிரதமரின் வேலைவாய்ப்பு உருவாக்கல் திட்டத்தின் கீழ் 50 பெண் கலைஞர்களுக்கு 50 அகர்பத்தி தயாரிக்கும் இயந்திரங்களை சனிக்கிழமையன்று திரு சக்சேனா வழங்கினார். பெண்கள் தங்களது சொந்த அகர்பத்தி தயாரிப்பு நிலையங்களை அமைப்பதற்கு இது உதவிகரமாக இருக்கும். அசாமில் மிகப்பெரிய அளவில் வேலைவாய்ப்பை உருவாக்கும் அகர்பத்தி தொழிலை வலுப்படுத்துவதே இந்த முன்முயற்சியின் நோக்கமாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/PressReleasePage.aspx?PRID=1825698
•••••••••••••
(Visitor Counter : 121
சுரங்கங்கள் அமைச்சகம்
2021 பிப்ரவரியில் கனிமங்களின் உற்பத்தி (தற்காலிகமானது
சுரங்கத்துறையில் 2021ம் ஆண்டில் பிப்ரவரி மாதத்தில் கனிமங்கங்களின் உற்பத்தி குறியீடு 116.5 புள்ளிகளாக உள்ளது. இது கடந்தாண்டு பிப்ரவரி மாத உற்பத்தியை விட 5.5 சதவீதம் குறைவு.
2020-21ம் ஆண்டின் ஏப்ரல்- பிப்ரவரி வரையிலான மொத்த வளர்ச்சி, இதற்கு முந்தைய ஆண்டின் இதே காலத்துடன் ஒப்பிடும் போது  9.6 சதவீதம்.
2021ம் ஆண்டின் பிப்ரவரி மாதத்தில் கனிமங்களின் உற்பத்தி அளவு: நிலக்கரி 746 லட்சம் டன்கள், லிக்னைட் 38 லட்சம் டன்கள், இயற்கை வாயு  2235 மில்லியன் கியூபிக் மீட்டர், பெட்ரோலியம் 23 லட்சம் டன், பாக்சைட் 1897 ஆயிரம் டன்கள், குரோமைட் 544 ஆயிரம் டன்கள், தாமிர தாது 10 ஆயிரம் டன்கள், தங்கம் 128 கிலோ, இரும்புத் தாது 207 லட்சம் டன்கள், காரியம் தாது 34 ஆயிரம் டன்கள், மாங்கனீஸ் தாது 285 ஆயிரம் டன்கள், துத்தநாக தாது 131 ஆயிரம் டன்கள், சுண்ணாம்பு 333 லட்சம் டன்கள், பாஸ்போரைட் 133 ஆயிரம் டன்கள், மேக்னசைட் 10 ஆயிரம் டன்கள், வைரம் 34 காரட்.
குரோமைட், பாஸ்போரைட், காரிய தாது, தாமிர தாது, மாங்கனீசு தாது, சுண்ணாம்பு போன்ற முக்கிய கனிமங்களின் உற்பத்தி 2021ம் ஆண்டு பிப்ரவரியில், கடந்தாண்டின் இதே கால அளவை விட நேர்மறையாக உள்ளன. மற்றவை கனிமங்கள் எதிர்மறை வளர்ச்சியாக உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719608
-----
(Visitor Counter : 142
மத்திய அமைச்சரவை
ஆந்திரப் பிரதேச மாநிலத்தில் பழங்குடிகளுக்கான மத்திய பல்கலைக்கழகத்தை நிறுவுவதற்காக 2009-ம் ஆண்டின் மத்திய பல்கலைக்கழக சட்டத்தில் திருத்தம் கொண்டு வர மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை ஆந்திரப்பிரதேச மாநிலத்தில் பழங்குடிகளுக்கான மத்திய பல்கலைக்கழகம் ஒன்றை நிறுவுவதற்கான ஒப்புதலை வழங்கியது. 2014-ம் ஆண்டின் ஆந்திரப் பிரதேச சீரமைப்பு சட்டத்தின் 13 வது பிரிவின் கீழ் விஜயநகரம் மாவட்டத்தில் உள்ள ரெல்லி கிராமத்தில் “ஆந்திரப் பிரதேச பழங்குடிகள் மத்திய பல்கலைக்கழகம்” நிறுவப்படும். இந்த பழங்குடிகளுக்கான மத்திய பல்கலைக்கழகத்தை நிறுவுவதற்கான முதல் கட்ட செலவுகளுக்காக ரூ. 420 கோடியை ஒதுக்கீடு செய்யவும் மத்திய அமைச்சரவை ஒப்புதல் அளித்தது.
விண்வெளித்துறை
பிரபஞ்சத்தில் உள்ள மிகவும் தொலைவான நட்சத்திர பால்வெளிகளில் ஒன்றை இந்திய வானியலாளர்கள் கண்டறிந்துள்ளனர்
விண்வெளி ஆராய்ச்சியில் ஒரு முக்கியமான சாதனையாக, பிரபஞ்சத்தில் உள்ள மிகவும் தொலைவான நட்சத்திர பால்வெளிகளில் ஒன்றை இந்திய வானியலாளர்கள் கண்டறிந்துள்ளனர்.
இந்தத் தகவலை இன்று பகிர்ந்துக் கொண்ட மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், பூமியில் இருந்து 9.3 பில்லியன் ஒளியாண்டுகள் தொலைவில் உள்ள பால்வெளி ஒன்றில் இருந்து அதிக அளவிலான புற ஊதா கதிர்களை இந்தியாவின் முதல் பல்நோக்கு-அலைநீள விண்வெளி ஆராய்ச்சி நிலையமான 'அஸ்ட்ரோ சாட்' கண்டறிந்துள்ளது பெருமைக்குரியது என்றார்.
விண்வெளி தொழில்நுட்பத்தில் இந்தியாவின் திறனை மீண்டுமொருமுறை உலகத்துக்கு நிரூபித்து காட்டியதற்காக இந்திய விண்வெளி ஆராய்ச்சியாளர்களை டாக்டர் ஜிதேந்திர சிங் பாராட்டினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1650396
(Visitor Counter : 204
குடியரசுத் தலைவர் செயலகம்
குஜராத் உயர்நீதிமன்றம் ஏற்பாடு செய்திருந்த மத்தியஸ்தம் மற்றும் தகவல்தொழில்நுட்பம் தொடர்பான தேசிய நீதித்துறை மாநாட்டை குடியரசு தலைவர் தொடங்கிவைத்தார்
குஜராத் மாநிலம் நர்மதா மாவட்டத்தில் உள்ள ஏக்தா நகரில் அம்மாநில உயர்நீதிமன்றம் ஏற்பாடு செய்திருந்த மத்தியஸ்தம் மற்றும் தகவல்தொழில்நுட்பம் தொடர்பான தேசிய நீதித்துறை இரண்டு நாள் மாநாட்டை குடியரசு தலைவர் திரு ராம்நாத் கோவிந்த் இன்று தொடங்கிவைத்தார்.
அப்போது பேசிய அவர், கடந்த 20 வருடங்களாகவே மத்தியஸ்தம் முறையில் பிரச்சனைகளுக்கு தீர்வு காண்பதை அனைத்து தரப்பினரும் ஏற்று கொண்டுள்ளதாக தெரிவித்தார். எந்தவித உத்தரவுக்கும் இணங்காமல் சம்பந்தப்பட்டவர்கள் ஒப்பு கொள்ளும் வகையில் மத்தியஸ்த முறை ஊக்கப்படுத்துவதாக கூறினார். மத்தியஸ்த முறையில் பிரச்சனைகளுக்கு தீர்வு காணப்பட்டால் நீதிமன்றத்திற்கான கட்டணம் முழுமையாக திருப்பி அளிக்கப்படுவதையும் அவர் சுட்டிக்காட்டினார். இதன் மூலம் அனைத்துத்தரப்பினரும் வெற்றியாளர்கள் என்று அவர் குறிப்பிட்டார். நாடு முழுவதும் மத்தியஸ்த முறை குறித்து விழிப்புணர்வு ஏற்படவில்லை என்று அவர் தெரிவித்தார். சில இடங்களில் போதுமான பயிற்சி பெற்ற மத்தியஸ்தர்கள் இல்லை என்றும் அவர் கூறினார். மத்தியஸ்த மையங்களின் கட்டமைப்பு வசதிகள் மேம்படுத்தப்பட வேண்டும் என்றும் அவர் கூறினார். மாநிலங்களின் பயிற்சி திட்டங்களை அமைப்பதன் மூலம் உச்சநீதிமன்றத்தின் மத்தியஸ்த மற்றும் சமரச திட்டக்குழு சிறந்த பணிகளை மேற்கொள்வதாக அவர் தெரிவித்தார். தகவல் தொழில்நுட்ப பயன்பாடு குறித்து குறிப்பிட்ட குடியரசு தலைவர், கொவிட் பெருந்தொற்றுக்கு முன்னதாக கூட தகவல் தொழில்நுட்பம் முறையால் நீதி வழங்கும் முறை சிறப்பாக இருந்ததாகவும், இதன் மூலம் அதிகப்படியான தரமான சேவைகள் வழக்கறிஞர்கள் மற்றும் சம்பந்தப்பட்டவர்களுக்கு கிடைத்ததாகவும் தெரிவித்தார்.
அறிவியல் மற்றும் தொழில்நுட்பத்துறை
ஒருங்கிணைக்கப்பட்ட இயற்கணிதம் மற்றும் வடிவியலின் கருத்துருக்களின் மூலம் மேம்படுத்தப்பட்ட இயந்திரம் வழியாக கற்கும் கணிப்புநெறி
இயற்கணிதம் மற்றும் வடிவியலின் குறுக்கே உள்ள கருத்துருக்களில் கவனம் செலுத்தி செயல்திறன்மிக்க இயந்திரம் வழியாக கற்கும் செயலிகளை உருவாக்கும் வலுவான கணிப்புநெறியை விஞ்ஞானிகள் விரைவில் உருவாக்கவிருக்கிறார்கள்.
இந்திய அரசின் அறிவியல் தொழில்நுட்பத் துறையின் ஸ்வர்ண ஜெயந்தி உதவித்தொகையை பெற்றுள்ள மும்பை டாடா அடிப்படை ஆராய்ச்சி நிறுவனத்தின் துணைப் பேராசிரியர் திரு ஹரிஹரன் நாராயணன், இந்த இயந்திரம் வழியாக கற்கும் கணிப்புநெறியை உருவாக்கும் முயற்சியில் ஈடுபட்டுள்ளார். இதன் மூலம் காட்சி நோக்கீடுகள் போன்றவற்றின் மூலம் பெறப்படும் தரவுகளின் மாதிரியை மேம்படுத்த முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696071
பாதுகாப்பு அமைச்சகம்
குடியரசு தின விழா அணி வகுப்பு விருதுகளை வழங்கினார் மத்திய அமைச்சர் திரு கிரண் ரிஜிஜூ
தில்லியில் இந்தாண்டு நடைப்பெற்ற குடியரசு தினவிழா அணி வகுப்பில் கலந்து கொண்டவர்களுக்கான விருதுகள் மற்றும் பரிசுகளை மத்திய இளைஞர் விவகாரம் மற்றும் விளையாட்டுத்துறை இணை அமைச்சர் திரு கிரண் ரிஜிஜூ இன்று வழங்கினார்.
தில்லியில் நடைப்பெற்ற குடியரசு தின விழா அணிவகுப்பில், 32 அலங்கார ஊர்திகள் இடம் பெற்றன. இதில் 17 அலங்கார ஊர்திகள் மாநிலங்கள் மற்றும் யூனியன் பிரதேசங்களைச் சேர்ந்தவை. 9 அலங்கார ஊர்திகள் பல துறை அமைச்சகங்கள் மற்றும் துணை ராணுவப் படையைச் சேர்ந்தவை. 5 ஊர்திகள் பாதுகாப்பு படைகளைச் சேர்ந்தவை. இந்த அலங்கார ஊர்திகள், நாட்டின் கலாச்சாரம், பொருளாதார வளர்ச்சி, ராணுவத்தின் வலிமை ஆகியவற்றை வெளிப்படுத்தின. அயோத்தி கலாச்சாரத்தை வெளிப்படுத்திய, உத்தரப் பிரதேசத்தை சேர்ந்த அலங்கார ஊர்தி, சிறந்த அலங்கார ஊர்தியாக தேர்வு செய்யப்பட்டு முதல் பரிசை வென்றது. இரண்டாவது இடத்தை திரிபுரா அலங்கார ஊர்தி பிடித்தது. இது தற்சார்பு இந்தியா இலக்கை அடைய சுற்றுச்சூழலுக்கு ஏற்ற மூங்கில் மற்றும் பிரம்பு தயாரிப்பு பொருட்கள் மற்றும் திரிபுரா கலாச்சாரத்தை வெளிப்படுத்தின.
சிறந்த கலை நிகழ்ச்சிகளுக்கான விருதை தில்லி மவுன்ட் அபு பள்ளி மற்றும் வித்ய பாரதி பள்ளி மாணவர்களுக்கு திரு கிரண் ரிஜிஜூ வழங்கினார். இந்த குழந்தைகள், தற்சார்பு இந்தியாவுக்கான தொலைநோக்கை வெளிப்படுத்தினர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1692935
பிரதமர் அலுவலகம்
சத்தீஸ்கர் மாநிலம் பாலோடபஜார்-படபாரா மாவட்டத்தில் நிகழ்ந்த விபத்தில் உயிரிழந்தவர்களுக்கு பிரதமர் இரங்கல்
பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து நிவாரணத்தொகை அறிவிப்பு
சத்தீஸ்கர் மாநிலம் பாலோடபஜார்-படபாரா மாவட்டத்தில் நிகழ்ந்த விபத்தில் உயிரிழந்தவர்களுக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். சத்தீஸ்கர் மாநிலம் பாலோடபஜார்-படபாரா மாவட்டத்தில் நிகழ்ந்த சாலை விபத்தில் பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து நிவாரணத்தொகை வழங்கப்படும் என்றும் திரு மோடி அறிவித்தார்.
பிரதமர் அலுவலகம் வெளியிட்டுள்ள ட்விட்டர் செய்தியில் தெரிவிக்கப்பட்டிருப்பதாவது:
“சத்தீஸ்கர் மாநிலம் பாலோடபஜார்-படபாரா மாவட்டத்தில் நிகழ்ந்த விபத்தில் நேரிட்ட உயிரிழப்பை அறிந்து மிகவும் வேதனையடைந்தேன். உயிரிழந்தவர்களின் குடும்பத்தினருக்கு ஆழ்ந்த இரங்கல்கள். காயம் அடைந்தவர்கள் விரைவில் குணமடையட்டும்: பிரதமர் @narendramodi”
“சத்தீஸ்கர் மாநிலம் பாலோடபஜார்-படபாரா மாவட்டத்தில் நிகழ்ந்த விபத்தில் உயிரிழந்தவர்களுக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் நிவாரணத்தொகையாக வழங்கப்படும். காயமடைந்தவர்களுக்கு ரூ. 50,000 அளிக்கப்படும்: பிரதமர் @narendramodi”
(
பிரதமர் அலுவலகம்
குஜராத் மாநில முன்னாள் அமைச்சர் திரு பாகுபாய் படேல் மறைவுக்கு பிரதமர் இரங்கல்
குஜராத் மாநில முன்னாள் அமைச்சர் திரு பாகுபாய் படேலின் மறைவு குறித்து பிரதமர் திரு நரேந்திர மோடி ஆழ்ந்த வேதனை தெரிவித்துள்ளார்.
மக்கள் சேவையில் திரு படேலின் பங்களிப்பு எப்போதும் நினைவுகூறப்படும் என்றும் பிரதமர் குறிப்பிட்டுள்ளார்.
பிரதமர் வெளியிட்டுள்ள டுவிட்டர் பதிவில்: “குஜராத் முன்னாள் அமைச்சர் திரு பாகுபாய் படேல் மறைவு குறித்து ஆழ்ந்த வேதனையை தெரிவித்துக்கொள்கிறேன். மக்கள் சேவையில் அவரது பங்களிப்பு எப்போதும் நினைவுகூரப்படும். அவரது ஆன்மா சாந்தியடைய பிரார்த்திப்பதுடன், அவரை இழந்து வாடும் குடும்பத்தினருக்கு எனது ஆறுதலை தெரிவித்துக்கொள்கிறேன்” என்று குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
சிகிச்சையில் உள்ளவர்கள் எண்ணிக்கையைவிட குணம் அடைந்தவர்களின் அளவு 1.75 மடங்கு அதிகம்
குணம் அடைந்தவர்கள் மற்றும் சிகிச்சையில் இருப்போர் எண்ணிக்கைக்கு இடையிலான வித்தியாசம் 2 லட்சத்தைக் கடந்தது
தேசிய அளவில் குணம் அடைவோர் விகிதம் 62.09% ஆக உயர்வு
கோவிட்-19 நோய்த் தாக்குதலுக்கு சிகிச்சை பெறுவோரின் எண்ணிக்கையை விட குணம் அடைந்தவர்கள் எண்ணிக்கை 2,06,588 அதிகமாக உள்ளதன் மூலம் குறிப்பிடத்தக்க சாதனை எட்டப்பட்டுள்ளது. கடந்த 24 மணி நேரத்தில் 19,547 நோயாளிகள் குணம் அடைந்துள்ளனர். இதையடுத்து கோவிட்-19 பாதித்தவர்களில் குணம் அடைந்தவர்களின் மொத்த எண்ணிக்கை இன்றைய நிலவரப்படி 4,76,377 ஆக உள்ளது. வீடு வீடாகத் தடமறிதல், கண்காணிப்பு, ஆரம்ப நிலையிலேயே நோய் பாதிப்பைக் கண்டறிதல், தனிமைப்படுத்தல் ஆகியவற்றுடன் குறித்த காலத்தில் சிறப்பான மருத்துவ உதவிகள் அளிப்பது என்ற கவனமாக மேற்கொள்ளப்பட்ட நடவடிக்கைகளால் இது சாத்தியமாகியுள்ளது.
இப்போதைய நிலவரப்படி கோவிட்-19 பாதிப்புக்கு 2,69,789 பேர் சிகிச்சை பெற்று வருகின்றனர். அவர்கள் அனைவரும் தீவிர மருத்துவக் கண்காணிப்பில் இருக்கின்றனர்.
இந்தியாவில் கோவிட்-19 பாதிப்பில் இருந்து குணம் அடைவோர் எண்ணிக்கை தொடர்ந்து அதிகரித்து வருகிறது. கோவிட்-19 பாதித்தவர்களில் இன்றைய நிலவரப்படி 62.09 சதவீதம் பேர் குணம் பெற்றுள்ளனர்.
எண்ணிக்கைகளின் அடிப்படையில் மற்ற நாடுகளுடன் இந்தியாவின் நிலையை ஒப்பிடுவது சரியானதாக இருக்காது. இந்தியாவில் 10 லட்சம் பேருக்கு 195.5 பேருக்கு பாதிப்பு என்ற அளவில் உள்ளது. இது உலக அளவில் குறைந்தபட்ச எண்ணிக்கையாக உள்ளது. கட்டுப்பாட்டுப் பகுதிகள், இடைமுகப் பகுதிகளை ஆக்கபூர்வமாக வரையறை செய்தல், தீவிர மருத்துவப் பரிசோதனை, ஆரம்பகட்டத்தில் மற்றும் குறித்த காலத்தில் நோய் பாதிப்பைக் கண்டறிதல், சிகிச்சை நடைமுறைகளைப் பின்பற்றுதல் மற்றும் சிறப்பான தீவிர சிகிச்சைப் பிரிவு/ மருத்துவமனை வசதிகள் ஆகியவை காரணமாக, இந்த நோயால் மரணம் அடைவோரின் எண்ணிக்கையும் உலக அளவில் குறைவானதாக உள்ளது. இந்தியாவில் 10 லட்சம் பேருக்கு 15.31 என்ற எண்ணிக்கையில் மரணம் அடைந்துள்ளனர். இது விகிதாச்சார அடிப்படையில் 2.75 சதவீதமாக உள்ளது. உலக அளவில் 10 லட்சம் பேருக்கு மரணம் அடைவோர் எண்ணிக்கை 68.7 ஆக உள்ளது.
தினமும் நடைபெறும் மருத்துவப் பரிசோதனைகளின் எண்ணிக்கையும் இந்தியாவில் அதிகரித்து வருகிறது. கடந்த 24 மணி நேரத்தில் 2,67,061 மாதிரிகள் பரிசோதனை செய்யப்பட்டுள்ளன. இதுவரையில் 1,07,40,832 மாதிரிகள் பரிசோதனை செய்யப்பட்டுள்ளன.
மத்திய சுகாதாரம் மற்றும் குடும்ப நல அமைச்சகம் மற்றும் ஐ.சி.எம்.ஆர். தீவிர முயற்சிகள் காரணமாக மருத்துவப் பரிசோதனை ஆய்வகங்களின் எண்ணிக்கை அதிகரிக்கப்பட்டுள்ளது. இதன் காரணமாக அரசு ஆய்வகங்கள் 805, தனியார் ஆய்வகங்கள் 327 என மொத்த ஆய்வகங்களின் எண்ணிக்கை 1132 ஆக உயர்ந்துள்ளது. இதன் விவரங்கள்:
· உடனடி RT PCR அடிப்படையிலான பரிசோதனை ஆய்வகங்கள் : 603 
· TrueNat அடிப்படையிலான பரிசோதனை ஆய்வகங்கள் : 435 
· CBNAAT அடிப்படையிலான பரிசோதனை ஆய்வகங்கள் : 94 
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA
(
பாதுகாப்பு அமைச்சகம்
தில்லி கன்டோன்மென்ட்டில் சிறப்பு கொவிட் மருத்துவமனையை நிறுவியது இந்திய ராணுவம்
முன்னாள் ராணுவ வீரர்கள் மற்றும் அவர்களை சார்ந்தோருக்கு விரிவான மருத்துவ உதவி வழங்குவதற்காக இந்திய ராணுவம் போர்க்கால அடிப்படையில் ஏராளமான கொவிட்- 19 சிகிச்சை மையங்களை ஏற்படுத்தி வருகின்றது.
அது போன்ற ஓரு வசதி, தில்லி கண்டோன்மென்ட்டில் உள்ள பேஸ் மருத்துவமனையில் உருவாக்கப்பட்டுள்ளது. அந்த முழு மருத்துவமனையுமே, அனைத்து நோயாளிகளுக்கும் அவசர சிகிச்சைகளை வழங்கக்கூடிய விரிவான ஏற்பாடுகளுடன் கொவிட் மருத்துவமனையாக மாற்றியமைக்கப்பட்டுள்ளது.
துவக்கத்தில் ஏற்படுத்தப்பட்ட 340 கொவிட் படுக்கைகளில் 250 படுக்கைகள் பிராணவாயு வசதியுடன் கூடியவை. இந்த மொத்த எண்ணிக்கையை வரும் ஏப்ரல் 30-ஆம் தேதிக்குள் மொத்த படுக்கைகளில் எண்ணிக்கையை 650-ஆக உயர்த்தவும், அவற்றுள் 450 படுக்கைகளை பிராணவாயு வசதியுடன் ஏற்படுத்தவும் திட்டமிடப்பட்டுள்ளது.
மற்றொரு முன்முயற்சியாக, மருத்துவமனையில் அனுமதிக்கப்பட்டவர்கள் குறித்த தகவல்களை அனைத்து நாட்களும் 24 மணி நேரமும், மூத்த அதிகாரி மேற்பார்வையில் வழங்கும் தொலை ஆலோசனை மற்றும் தகவல் மேலாண்மை பிரிவும் ஏற்படுத்தப்பட்டுள்ளது. சராசரியாக 1200-1300 அழைப்புகள் இந்த பிரிவிற்கு வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1714467